作者:薛昭蘊
標題:喜遷鶯
內容:殘蟾落，曉鐘鳴，羽化覺身輕。乍無春睡有餘酲，紫陌長，襟袖冷，不是人間風景。回看塵土似前生，金門曉，玉京春，駿馬驟輕塵。樺煙深處白衫新，九陌喧，千戶啟，滿袖桂香風細。杏園歡宴曲江濱，清明節，雨晴天，得意正當年。馬驕泥軟錦連幹，花色融，人競賞，儘是繡鞍朱鞅。日斜無計更留連，